Document ID: 31990R3652

ΚΑΝΟΝΙΣΜΟΣ (ΕΟΚ) αριθ. 3652/90 ΤΟΥ ΣΥΜΒΟΥΛΙΟΥ της 11ης Δεκεμβρίου 1990 για την τροποποίηση του κανονισμού (ΕΟΚ) αριθ. 1200/88 σχετικά με την καθιέρωση μηχανισμού επιτήρησης κατά την εισαγωγή νωπών βύσσινων καταγωγής Γιουγκοσλαβίας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 234 παράγραφος 2,
την πρόταση της Επιτροπής,
Εκτιμώντας:
ότι το πρόσθετο πρωτόκολλο(1) της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Σοσιαλιστικής Ομοσπονδιακής Δημοκρατίας της Γιουγκοσλαβίας(2), το οποίο έχει συναφθεί μετά την προσχώρηση της Ισπανίας και της Πορτογαλίας, προβλέπει ότι η Γιουγκοσλαβία περιορίζει τις εξαγωγές προς την Κοινότητα νωπών ή διατηρημένων με απλή ψύξη βύσσινων, τα οποία στο πρόσθετο πρωτόκολλο αποκαλούνται βύσσινα «griottes»; ότι, σύμφωνα με τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 σχετικά με τη δασμολογική και στατιστική ονοματολογία και το κοινό δασμολόγιο(3), όπως τροποποιήθηκε τελευταία από τον κανονισμό (ΕΟΚ) αριθ. 3274/90(4), τα διατηρημένα με απλή ψύξη κεράσια πρέπει να καταταγούν στην ίδια κλάση με αυτήν των νωπών κερασιών,
ότι, από το δεύτερο στάδιο της μεταβατικής περιόδου, η Πορτογαλία εφαρμόζει κατά τις εισαγωγές προτιμήσεις που έχει χορηγήσει η Κοινότητα σε ορισμένες τρίτες χώρες; ότι πρέπει να τροποποιηθεί ανάλογα ο κανονισμός (ΕΟΚ) αριθ.^1200/88(5),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Ά
ρθρο 1
Το άρθρο 1 του κανονισμού (ΕΟΚ) αριθ. 1200/88 αντικαθίσταται από το ακόλουθο κείμενο:
«Άρθρο 1 1. ^Οι εισαγωγές στην Κοινότητα νωπών βύσσινων, τα οποία υπάγονται στους κωδικούς ΣΟ ex 0809 20^10 και ex 0809 20 90, καταγωγής Γιουγκοσλαβίας, εξαρτώνται από την προσκόμιση πιστοποιητικού εισαγωγής το οποίο εκδίδεται από τα ενδιαφερόμενα κράτη μέλη για κάθε ενδιαφερόμενο που υποβάλλει σχετική αίτηση, ανεξάρτητα από τον τόπο εγκατάστασής του στην Κοινότητα.
2. ^Η έκδοση του πιστοποιητικού εισαγωγής εξαρτάται από τη σύσταση εγγύησης που εξασφαλίζει ότι η εισαγωγή πραγματοποιείται κατά τη διάρκεια ισχύος του πιστοποιητικού; εκτός από περιπτώσεις ανωτέρας βίας, η εγγύηση καταπίπτει στο σύνολό της ή εν μέρει, εάν η εισαγωγή δεν πραγματοποιηθεί μέσα σ' αυτή την προθεσμία ή πραγματοποιηθεί μόνον εν μέρει.»
Ά
ρθρο 2
Ο παρών κανονισμός αρχίζει να ισχύει την 1η Ιανουαρίου 1991.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Δεκεμβρίου 1990.

Labels: 3
17
18